ΕΚΤΕΛΕΣΤΙΚΉ ΑΠΌΦΑΣΗ 2012/256/ΚΕΠΠΑ ΤΟΥ ΣΥΜΒΟΥΛΊΟΥ της 14ης Μαΐου 2012 για την εφαρμογή της απόφασης 2011/782/ΚΕΠΠΑ του Συμβουλίου σχετικά με περιοριστικά μέτρα κατά της Συρίας ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για την Ευρωπαϊκή Ένωση, Έχοντας υπόψη την απόφαση 2011/782/ΚΕΠΠΑ του Συμβουλίου (1), και ιδίως το άρθρο 21 παράγραφος 1, Εκτιμώντας τα ακόλουθα: (1) Την 1η Δεκεμβρίου 2011, το Συμβούλιο εξέδωσε την απόφαση 2011/782/ΚΕΠΠΑ. (2) Λόγω της σοβαρότητας της κατάστασης στη Συρία, θα πρέπει να προστεθούν νέα πρόσωπα και οντότητες στον κατάλογο των προσώπων και οντοτήτων που αποτελούν αντικείμενο περιοριστικών μέτρων, ως έχει στο Παράρτημα I της απόφασης 2011/782/ΚΕΠΠΑ. (3) Επιπροσθέτως, οι πληροφορίες σχετικά με τρία πρόσωπα που απαριθμούνται στο Παράρτημα Ι της απόφασης 2011/782/ΚΕΠΠΑ θα πρέπει να ενημερωθούν, και η καταχώρηση ενός προσώπου θα πρέπει να αρθεί, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα πρόσωπα και οι οντότητες που απαριθμούνται στο Παράρτημα Ι της παρούσας απόφασης προστίθενται στον κατάλογο που εκτίθεται στο Παράρτημα Ι της απόφασης 2011/782/ΚΕΠΠΑ. Άρθρο 2 Το Παράρτημα Ι της απόφασης 2011/782/ΚΕΠΠΑ τροποποιείται, όπως ορίζεται στο Παράρτημα ΙΙ της παρούσας απόφασης. Άρθρο 3 Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης. Βρυξέλλες, 14 Μαΐου 2012.

[Source: multi_eurlex | Tokens: 1336]